text: [{"text_idx": "#000003", "text": "At bo\u00f0a Guds or\u00f0 er ikki so einfalt, sum onkur kanska heldur, ti\u0301 fo\u0301lk eru so ymisk. Hinvegin er gott at vita , at ta\u00f0 bo\u00f0a\u00f0a or\u00f0i\u00f0 vendir altso ikki to\u0301mt aftur. Ta\u00f0 er mi\u0301n troyst, og ta\u00f0 gevur m\u00e6r dirvi at halda a\u0301, sigur Gerhard Jo\u0301nsson Mikkelsen, so\u0301knarprestur i\u0301 Fuglafir\u00f0i"}, {"text_idx": "#000004", "text": "LESTUR/PR\u00c6DIKA: - Ta\u00f0 er alti\u0301\u00f0 ein spurningur, hvussu eg sum prestur kann r\u00f8kka ti\u0301 sum lurtar. Og so er li\u0301kamiki\u00f0, um vi\u00f0komandi situr heima vi\u00f0 hu\u0301s og lurtar eftir u\u0301tvarpinum, ella um vi\u00f0komandi hevur leita\u00f0 s\u00e6r i\u0301 kirkjuna ein sunnumorgun, sigur Gerhard Jo\u0301nsson Mikkelsen."}, {"text_idx": "#000005", "text": "- Fyri meg hevur ta\u00f0 allarst\u00f8rsta ty\u0301dning, at ta\u00f0 sum eg sigi er vi\u00f0komandi fyri so mong sum til ber. Eg royni ti\u0301 eftir f\u00f8rimuni at gera pr\u00e6dikuna fangandi og gevandi, og at hava n\u00f8kur point vi\u00f0 \u2013 nakrar kro\u0301kar, um vit kunnu siga ta\u00f0 so."}, {"text_idx": "#000007", "text": "Gerhard er presturin, sum tekur s\u00e6r av sendingini \u201dHetta heilaga evangelii\u00f0 skrivar\u201d leygarkv\u00f8ld i\u0301 U\u0301tvarpinum, og er ein stutt gj\u00f8gnumgongd og vi\u00f0ger\u00f0 av pr\u00e6dikutekstinum sunnudag. Eftir lesturin f\u00e6r presturin h\u00f8vi\u00f0 at velja eitt to\u0301nleikaverk ella ein ho\u0301skandi sang."}, {"text_idx": "#000008", "text": "Eitt d\u00f8mi um samsvar millum tekst og sangval var n\u00e6stseinasta leygarkv\u00f8ld \u2013 8. januar \u2013 ta\u0301 pr\u00e6dikuteksturin til 1. sunnudag eftir Trettanda var um, ta\u0301 Jesus v\u00e6lsigna\u00f0i b\u00f8rnini. Ta fer\u00f0ina enda\u00f0i sendingin ho\u0301skandi vi\u00f0 kenda barnasanginum \u201dBarnetro - til himmelen du er en gylden bro\u201d."}, {"text_idx": "#000009", "text": "- Ju\u0301, hetta er ein sto\u0301r avbjo\u0301\u00f0ing, sum eg havi a\u0301tiki\u00f0 m\u00e6r. Men a\u0301hugavert er at hava eina sli\u0301ka sending, sum eg veit at fo\u0301lk lurta eftir. At ta\u00f0 er so, ta\u00f0 hoyri eg fra\u0301 teimum vi\u00f0merkingunum, sum eg fa\u0301i fra\u0301 fo\u0301lki, sigur ein takksamur fuglafjar\u00f0ar-prestur."}, {"text_idx": "#000010", "text": "EITT LI\u0301TI\u00d0 \u201dMEN\u201dTa\u00f0 var i\u0301 fj\u00f8r summar, at samskiparin av andaliga tilfarinum i\u0301 Kringvarpinum, Armgar\u00f0 Arge vendi s\u00e6r til Gerhard vi\u00f0 fyrispurningi, um hann kundi a\u0301taka s\u00e6r at hava hesa sendingina ta\u00f0 komandi a\u0301ri\u00f0."}, {"text_idx": "#000011", "text": "Hetta kom helst eitt sindur o\u0301vart a\u0301 ny\u0301ggja prestin, sum hev\u00f0i veri\u00f0 i\u0301 starvinum sum so\u0301knarprestur i\u0301 Fuglafjar\u00f0ar prestagjaldi i\u0301 minni enn eitt a\u0301r. Men hann valdi to\u0301 at taka vi\u00f0 hesi avbjo\u0301\u00f0ingini."}, {"text_idx": "#000012", "text": "Hja\u0301 Gerhardi var to\u0301 bert eitt li\u0301ti\u00f0 \u201dmen\u201d: Hann hev\u00f0i frammanundan veri\u00f0 i\u0301 prestastarvi i\u0301 Danmark, i\u0301 Karslunde Strandkirke i\u0301 fleiri a\u0301r. Og hann hev\u00f0i ikki lurta\u00f0 so \u00f8giliga no\u0301gv eftir hesi sendingini leygarkv\u00f8ld, og sum annars liggur a\u0301 heimasi\u0301\u00f0uni hja\u0301 Kringvarpinum."}, {"text_idx": "#000013", "text": "- Eg visti to\u0301, at ta\u00f0 var ein a\u0301vi\u0301sur prestur, i\u00f0 to\u0301k s\u00e6r av hesum eitt a\u0301r i\u0301senn. Her var talan um eina stutta gj\u00f8gnumgongd av pr\u00e6dikutekstinum til dagin eftir, og so var enda\u00f0 vi\u00f0 einum sa\u0301lmi ella framf\u00f8rslu av to\u0301nleiki."}, {"text_idx": "#000017", "text": "52.000 LURTARARAt skula fyrireika seg til ein sli\u0301kan stuttan lestur krevur sja\u0301lvandi si\u0301n \u201dprest\u201d. Men fyri Gerhard er hetta samstundis eisini ein fyrireiking til pr\u00e6dikuna um sama evni, i\u00f0 skal haldast i\u0301 onkrari kirkju i\u0301 so\u0301knini dagin eftir."}, {"text_idx": "#000018", "text": "Har kunnu vera no\u0301gv fo\u0301lk i\u0301 kirkju, og har kunnu sja\u0301lvandi eisini vera f\u00e6rri fo\u0301lk i\u0301 kirkju. Men fyri Gerhard er ta\u00f0 kortini av allarst\u00f8rsta ty\u0301dningi, at pr\u00e6dikan ella lesturin eru v\u00e6l gj\u00f8gnumarbeidd og r\u00e6ttlisin v\u00e6l og vir\u00f0iliga."}, {"text_idx": "#000019", "text": "- Pr\u00e6dikan skal sja\u0301lvandi hava ta\u00f0 vi\u00f0, hvat i\u00f0 dagsins tekstur sigur m\u00e6r sum prestur i\u0301 dag. Men hann skal so sanniliga eisini kunna siga ti\u0301 einstaka kirkjugangaranum naka\u00f0."}, {"text_idx": "#000020", "text": "- Ti\u0301, s\u00e6rt tu\u0301. At skula pr\u00e6dika i\u0301 eini kirkju i\u0301 eini li\u0301tlari bygd og at skula pr\u00e6dika fyri kanska 52.000 f\u00f8royingum, ta\u00f0 er sja\u0301lvandi hv\u00f8r si\u0301tt. Ja, at hava ein so sto\u0301ran hugsa\u00f0an ma\u0301lbo\u0301lk at pr\u00e6dika fyri, ta\u00f0 er avgj\u00f8rt ikki l\u00e6tt."}, {"text_idx": "#000023", "text": "I\u0301 fyrireikingum si\u0301num til \u201dHetta heilaga evangelii\u00f0 skrivar\u201d roynir hann ti\u0301 at i\u0301mynda s\u00e6r si\u0301tt egna kirkjuli\u00f0, og si\u0301\u00f0ani hugsa um, hvat hann hev\u00f0i vilja\u00f0 sagt teimum, og hvat hann ynskti, at tey skuldu fa\u0301a heim aftur vi\u00f0 s\u00e6r."}, {"text_idx": "#000024", "text": "- Fo\u0301lk hugsa og meina so ymiskt, og fo\u0301lk eru a\u0301 ymiskum st\u00f8\u00f0um i\u0301 li\u0301vinum. Ta\u00f0 er altso mitt inn i\u0301 hetta meldri\u00f0 at vit sum prestar skulu pr\u00e6dika. Hetta er so avgj\u00f8rt vi\u00f0 til at gera okkara arbei\u00f0i b\u00e6\u00f0i a\u0301byrgdarfult og spennandi."}, {"text_idx": "#000027", "text": "I\u0301 pr\u00e6dikum si\u0301num har \u2013 eins v\u00e6l og i\u0301 pr\u00e6dikum si\u0301num i\u0301 f\u00f8roysku kirkjuni \u2013 roynir hann alti\u0301\u00f0 at taka vi\u00f0urskifti og umst\u00f8\u00f0ur vi\u00f0 i\u0301 pr\u00e6dikuna, sum kirkjufo\u0301lki\u00f0 kann kenna seg aftur i\u0301. Ta\u00f0 kann til d\u00f8mis vera ta\u00f0 at vera i\u0301 so\u0301ttarhaldi. At hava sma\u0301b\u00f8rn i\u0301 hu\u0301sinum."}, {"text_idx": "#000032", "text": "- Ta\u0301 eg so standi a\u0301 pr\u00e6dikasto\u0301linum, kann eg ti\u0301 oftari lyfta eyguni upp fra\u0301 handritinum og solei\u00f0is fa\u0301a betri eygnasamband vi\u00f0 kirkjufo\u0301lki\u00f0. Ta\u00f0 hevur so sanniliga eisini si\u0301n ty\u0301dning, sl\u00e6r Gerhard fast."}, {"text_idx": "#000033", "text": "(Les eisini greinina \u201dHetta heilaga evangelii\u00f0 skrivar ... Gerhard prestur\u201d, sum sto\u0301\u00f0 her a\u0301 heimasi\u0301\u00f0uni 26. november 2021)."}, {"text_idx": "#000042", "text": "Myndir: Hava veri\u00f0 i\u0301 Go\u0301\u00f0mansskor\u00f0"}]